ໂຄງການ ສ້າງທາງລົດໄຟ ທີ່ຈີນ ສະໜັບສະໜຸນ ຢູ່ມຽນມາ ຕົກຢູ່ໃນສະພາບ ບໍ່ໄປບໍ່ມາ
ບັນທຶກຄວາມເຂົ້າໃຈ 3 ປີ ລະຫວ່າງຈີນກັບມຽນມາ ໃນໂຄງການສ້າງທາງລົດໄຟ ໄດ້ໝົດອາຍຸລົງ ເຮັດໃຫ້ໂຄງການດັ່ງກ່າວ ຕົກຢູ່ໃນສະພາບບໍ່ແນ່ນອນ ໃນອະນາຄົດ.
ເມື່ອ 3 ປີກ່ອນນີ້ ຈີນແລະມຽນມາ ໄດ້ລົງນາມໃນຂໍ້ຕົກລົງ ສະບັບ ນຶ່ງ ເພື່ອກໍ່ສ້າງຕາໜ່າງທາງລົດໄຟຄວາມໄວສູງ ທີ່ເຊື່ອມໂຍງ ແຂວງຢຸນນານຂອງຈີນ ໄປຫາອ່າວ Bengal ແຕ່ໃນເດືອນແລ້ວ ນີ້ ບັນທຶກຄວາມເຂົ້າໃຈກັນ ໄດ້ໝົດອາຍຸໄປ ເຮັດໃຫ້ອະນາຄົດ ຂອງແຜນການດັ່ງກ່າວ ຕົກຢູ່ໃນສະພາບບໍ່ແນ່ນອນ ລັດຖະມົນ ຕີກະຊວງລົດໄຟມຽນມາກ່າວວ່າ ໂຄງການດັ່ງກ່າວໄດ້ຖືກປະ ຖິ້ມໄປແລ້ວ ແຕ່ບັນດາເຈົ້າໜ້າທີ່ຈີນຍັງບໍ່ຍອມປະລະໂຄງການ ນີ້ໄປເທື່ອ Gabrielle Paluch ນັກຂ່າວວີໂອເອ ລາຍງານມາ ຈາກບາງກອກ ທີ່ສິງຈະນຳມາສະເໜີທ່ານ ບັນດາເຈົ້າໜ້າທີ່ມຽນມາ ກ່າວວ່າ ແຜນການສ້າງທາງລົດໄຟຄວາມໄວສູງໃນວົງເງິນ 20 ພັນລ້ານດອນລາ ທີ່ຈະເຊື່ອມໂຍງທ່າກຳປັ່ນເດີນທະເລທີ່ມິດງຽບ ໃນນຶ່ງຂອງພວກ ລັດທີ່ທຸກຈົນທີ່ສຸດຂອງມຽນມາ ໄປຫາເມືອງຄຸນໝິງ ນະຄອນຫຼວງແຂວງຢຸນນານຂອງ ຈີນນັ້ນ ບໍ່ເຄີຍຄຶດວ່າ ຈະເປັນຄວາມຈິງຂຶ້ນມາຈັກເທື່ອ ແລະການກໍ່ສ້າງໃດໆກໍຍັງບໍ່ທັນ ໄດ້ເລີ້ມຂຶ້ນເທື່ອ ທາງລົດໄຟສາຍນີ້ ຈະສ້າງຄຽງຄູ່ໄປກັບທໍ່ລຳລຽງແກສທຳມະຊາດ Shwe ທີ່ຈີນ ໄດ້ສ້າງສຳເລັດໄປແລ້ວນັ້ນ ທາງເສັ້ນນຶ່ງ ກໍມີກຳນົດວ່າ ຈະສ້າງຂຶ້ນໄປ ພ້ອມເຊັ່ນດຽວກັນ ທ່ານ Myint Wai ຫົວໜ້າຫ້ອງການກະຊວງລົດໄຟມຽນມາ ກ່າວເມື່ອເດືອນແລ້ວນີ້ວ່າ ໂຄງກນດັ່ງກ່າວໄດ້ຖືກລົບລ້າງໄປ ເພາະວ່າມັນເປັນການຕັດສິນໃຈ ຂອງປະຊາຊົນ ມຽນມາ ທ່ານກ່າວຕື່ມວ່າ ບໍ່ມີ ພວກໂຄງການວິສາຫະກິດຮ່ວມຂະໜາດໃຫຍ່ຕ່າງໆ ຄ້າຍຄືກັນນີ້ ລະຫວ່າງຈີນແລະມຽນມາ ໄດ້ກະຕຸ້ນໃຫ້ເກີດການຄັດຄ້ານຈາກປະຊາຊົນ ສ່ວນຫຼາຍແມ່ນຈາກປະຊາຊົນ ໃນທ້ອງຖິ່ນ ທີ່ຈະໄດ້ຮັບຜົນກະທົບຈາກການກໍ່ສ້າງນີ້ ພວກໂຄງການຕ່າງໆເຫຼົ່ານີ້ ແມ່ນ ຮວມທັງການກໍ່ສ້າງເຂື່ອນໄຟຟ້າພະລັງນ້ຳຂະໜາດໃຫຍ່ ໃສ່ແມ່ນ້ຳ Myitsone ໃນລັດ Kachin ທີ່ປາກົດວ່າ ໄດ້ງົດໄປແລ້ວຢ່າງແນ່ນອນ ແລະບໍ່ທອງແດງ Latpedaung ທີ່ ຈີນເປັນຜູ້ບໍລິຫານ ໃນພາກເໜືອຂອງມຽນມານັ້ນ ທ່ານ Wong Aung ນັກເຄື່ອນໄຫວ ຈາກຂະບວນການຕໍ່ຕ້ານການສ້າງທໍ່ສົ່ງແກສ Shwe ກ່າວວ່າ ການຍົກເລີກໂຄງລ່າງພື້ນຖານລາຍໃຫຍ່ໆກັບຈີນ ແມ່ນຊ່ອງທາງນຶ່ງຂອງລັດ ຖະບານພົນລະເຮືອນແຕ່ໃນນນາມຊື່ໆ ເພື່ອທຳການປ່ຽນແປງຢ່າງກະທັນຫັນ ຊຶ່ງແຕກ ຕ່າງໄປຈາກອະດີດລັດຖະບານທະຫານ ທ່ານ Wong Aung ກ່າວວ່າ ” ທ່ານ Yang Houlan ເອກອັກຄະລັດຖະທູດຈີນກ່າວວ່າ ຈີນຍັງບໍ່ໄດ້ປະລະແຜນການດັ່ງກ່າວເທື່ອ ໃນຖະແຫຼງການສະບັບນຶ່ງທີ່ສົ່ງໄປຍັງ ວີໂອເອ ທ່ານ Yang Houlan ກ່າວວ່າແລະ ທ່ານ Yang Houlan ກ່າວວ່າ ໂຄງການດັ່ງກ່າວເປັນພາກສ່ວນນຶ່ງຂອງຕາໜ່າງທາງລົດໄຟຂ້າມຊາດໃນເອເຊຍ ຫຼື Trans-Asian Railway network ທີ່ຈະເຊື່ອມໂຍງໝົດທຸກປະເທດ ໃນຂົງເຂດເອເຊຍຕາເວັນອອກສຽງໃຕ້ ແຕ່ສິງກະໂປ ໄປຫາຈີນ ໂດຍໃຊ້ລາງລົດໄຟຄວາມໄວສູງ ທີ່ຈີນສ້າງໃຫ້ ຕາມຂໍ້ຕົກລົງ ທີ່ໄດ້ລົງນາມກັນໃນປີ 2009 ນັ້ນ ໂຄງການດັ່ງກ່າວ ໄດ້ຖືກຂະໜານນາມວ່າ “Iron Silk Road” ຫຼືເສັ້ນທາງເຫຼັກສາຍໄໝ ໂດຍລັດ ຖະບານຈີນ ແລະມີເຈດຕະນາເພື່ອນຳມາແຫ່ງການພັດທະນາທາງດ້ານເສດຖະກິດຕໍ່ພວກປະເທດທີ່ອຸດົມຮັ່ງມີດ້ານແຫຼ່ງຊັບພະຍາກອນທີ່ຕິດກັບຈີນ ແລະອຳນວຍ ໃຫ້ຈີນ ເຂົ້າຫາທ່າກຳປັ່ນໄດ້ຫຼາຍແຫ່ງຂຶ້ນ ມີພຽງບໍ່ເທົ່າໃດປະເທດທີ່ຮ່ວມໃນການລົງນາມ ໄດ້ ທຳການເຄື່ອນໄຫວທີ່ແທ້ຈິງຕາມສັນຍາສະບັນດັ່ງກ່າວ ເຖິງຢ່າງໃດກໍດີ ຄວາມຮູ້ສຶກຕໍ່ຕ້ານຈີນ ແມ່ນແຂງແຮງຢູ່ໃນມຽນມາ ມາເປັນເວລາຫຼາຍ ທົດສະວັດ ໃນລະຫວ່າງຍຸກສະໄໝການປົກຄອງ ແບບສັງຄົມນິຍົມທີ່ມີການກໍ່ຄວາມວຸ້ນວາຍຕໍ່ຕ້ານຈີນທີ່ຢ່າງຮ້າຍແຮງ ສະເໝີມາ ແລະໃນຂະນະດຽວກັນລັດ Rakhine ຂອງມຽນມາຕ້ອງການການພັດທະນາຫຼາຍທີ່ສຸດ ເຂດເສດຖະກິດພິເສດ ແລະທ່າເຮືອ ນ້ຳເລິກທີ່ວາງແຜນໄວ້ ທີ່ເມືອງ Kyaukpyu ກໍຍັງບໍ່ທັນໄດ້ດຳເນີນການແບບໂຄງສ້າງພື້ນຖານ ແລະການບໍລິການຕ່າງໆທີ່ປະຊາຊົນໃນລັດ Rakhine ຫຼາຍຄົນຕ້ອງການນັ້ນ